એનું કારણ પણ નવાઈ પમાડે એવું છે. અમેરિકાની યુનિવર્સિટી ઓફ ફલોરિડા અને અમેરિકાના ખેતીવાડી વિભાગના નિષ્ણાતોએ ચિકનગુનિયા અને ડેન્ગ્યુ જેવા રોગવાહક એશિયન ટાઈગર મચ્છરોનો અભ્યાસ કર્યો. એમાં જાણવા મળ્યું છે કે સ્વચ્છ પાણી ભરાઈ રહેતું હોય એવાં પાત્રોમાં જ આ મચ્છરની માદા ઈંડાં મૂકે છે. આ માદા મચ્છર આપણું(માણસોનું) લોહી તો ઈંડાંનું સર્જન કરવા માટે જરૂરી પ્રોટીન મેળવવા માટે જ પીએ છે. શક્તિ મેળવવા માટે તે ફૂલોનો મીઠો રસ ચૂસે છે.